TVD, Poročila, 10.4.2005


Naslov: ZAUSTAVITEV NUKLEARKE
Tekst za  voditelja:

T- Krško 
Danes dopoldan ob 9 uri in 25 minut se je jedrska elektrarna v Krškem po 185 dneh, po končanem zadnjem letnem remontu, samodejno zaustavila. Kot so sporočili iz nuklearke je pri zmanjševanju moči za izvedbo rednega mesečnega testa kontrolnih in zaustavitvenih turbinskih ventilov na sekundarnem delu elektrarne prišlo do napake in zaradi te do samodejne zaustavitve elektrarne. Vsi odzivi varnostnih sistemov in naprav ob zaustavitvi so bili ustrezni in so delovali v skladu s projektnimi zahtevami, brez vplivov na okolje in ljudi. Napaka je že odpravljena, v skladu s predpisi je elektrarna zdaj v stabilnem stanju vroče zaustavitve. Po njenem pregledu pa se bodo začele priprave na ponovni zagon, ki naj bi bil izpeljan jutri.
